Esmeralda

Esmeralda (Esmeralda) je mexická telenovela z produkcie spoločnosti Televisa v roku 1997. Hlavné úlohy stvárnili herečka Leticia Calderón a herec Fernando Colunga.

 Dej 
Príbeh začína príchodom bohatých manželov z Mexika, Rodolfa Peñarreala a jeho tehotnej ženy Blancy, na panstvo Casa Grande. Práve tu Blanca porodí, ale vyzerá to tak, že jej malá dcérka je mŕtva. Pôrodná babica Dominga a Blancina slúžka Crisanta sa dohodnú, že Blancinu dcérku vymenia za zdravého chlapčekasirotu. Jeho mama totiž zomrela pri pôrode a otec ešte skôr. Rodolfo je nadšený, že má syna, ktorého pomenujú José Armando.

Dominga prinesie dievčatko k sebe do chyže, aby jej mohla nájsť vhodné miesto na pochovanie, keď vtom dievčatko otvorí oči. Dominga si dievčatko nechá a dá jej meno Esmeraldasmaragd, podľa jej krásnych smaragdovo zelených očí, ktoré však nevideli.

Príbeh pokračuje o niekoľko rokov neskôr, keď sú už obe deti dospelé. José Armando vyštudoval medicínu a stal sa úspešným plastickým chirurgom na klinike doktora Montalva. Je zasnúbený so svojou sesternicou Gracielou, ktorú však nemiluje. Ich zasnúbenie dohodla hlavne Gracielina matka Fátima, Rodolfova švagriná.

Esmeralda po celý čas žije v chyži spolu s Domingou, obklopená ľuďmi z dediny, ktorí ju majú nadovšetko radi. Medzi jej priateľov patria bláznivý Melesio, hrobár Fermín a súrodenci Adrián s Florecitou.

Celá rodina Peñarrealovcov sa vracia na haciendu Casa Grande. Tu sa José Armando stretne s Esmeraldou a obaja sa do seba zaľúbia, netušiac, čo všetko ich spája. Stretávajú sa na Esmeraldinom obľúbenom mieste, pri vodopáde. Ibaže José Armando je stále zasnúbený, aj keď sa Graciela vôbec nechce vydávať. Všetko sa ešte viac skomplikuje, keď sa Graciela zamiluje do chudobného mladíkaAdriána Lucera.

José Armando sa tajne ožení s Esmeraldou. Jeho otec Rodolfo sa o tom dozvie a veľmi sa rozčúli. Odvedie Esmeraldu k miestnemu doktorovi Malaverovi, ktorý Esmeraldu tajne miluje a ktorý ju celý jej život vychovával. Lucio Malaver má popálenú tvár od ohňa, z ktorého Esmeraldu kedysi zachránil. Preto nikdy nechcel a nedovolil, aby si Esmeralda nechala oči liečiť.

Doktor Malaver nechá Esmeraldu dotknúť sa jeho zjazvenej tváre, pričom Esmeralda omdlie. Keď sa prebudí, myslí si, že ju Malaver zneužil. Ten jej domnienky potvrdí, a tak si všetci vrátane José Armanda myslia, že sa jej zmocnil násilím. 

Esmeralda neskôr zistí, že je tehotná, ale José Armando si nie je istý, či je otcom jej dieťaťa. Navrhne teda Esmeralde potrat, ktorý by podľa neho vyriešil ich manželskú krízu. Tá to však odmietne a žiada rozvod s José Armandom. Navyše sa Esmeralda odsťahuje do mesta. Vychádza najavo, kto sú Esmeraldini skutoční rodičia. Rodolfo je touto správou veľmi otrasený a ľutuje, že Esmeraldu vtedy odviedol k doktorovi Malaverovi.

Esmeralda porodí krásneho chlapčeka, ktorého pomenuje José Rodolfo. Hlavne kvôli svojmu synčekovi začne premýšľať o operácii, vďaka ktorej by mohla vidieť. Operácia, ktorú vedie doktor Álvaro Lazcano sa napokon podarí a Esmeralda začne vidieť. S pomocou Álvarovej matky sa naučí čítať a neskôr získa prácu v nemocnici. Stáva sa pomocníčkou zdravotnej sestry Hildy. Netuší, že to Álvaro zariadil preto, aby zistil, čo cíti k José Armandovi, ktorý pracuje v rovnakej nemocnici.

Graciela je napokon svojou matkou Fátimou donútená vydať sa za bohatého mladíka Emiliana, aby sebe a svojej matke zaistila život v prepychu. Jej manželstvo však vôbec nie je šťastné. Adrián sa s otcom Dionisiom a sestrou Florecitou presťahujú do mesta za Esmeraldou. Adrián začne pracovať ako šofér u Peñarrealovcov. V meste sa zoznámi s Aurorou, dcérou pani Socorro, u ktorej všetci bývajú. Graciela začína žiarliť.

José Armando sa začne stretávať s Georginou Montalvovou, dcérou riaditeľa kliniky. Esmeralde zase dvorí doktor Álvaro Lazcano. Georgina si všimne, že Esmeralda nie je José Armandovi ľahostajná a snaží sa jej zbaviť všetkými možnými prostriedkami. Do mesta sa sťahuje aj doktor Malaver, ktorý chce podstúpiť operáciu, pri ktorej by mu boli odstránené jazvy z popálenej tváre. Na operačnej sále ale dostáva infarkt, pričom život mu zachraňuje José Armando. 

O niečo neskôr sa Malaver súdi s Esmeraldou o jej syna José Rodolfa. Srdce doktora Malavera to už ale nevydrží. Na smrteľnej posteli prizná José Armandovi pravdu o tej osudnej noci. José Armando začína ľutovať, že svojho syna tak dlho odmietal.

Álvaro Lazcano požiada Esmeraldu o ruku a ona súhlasí, hoci vie, že José Armanda bude milovať naveky. José Armando sa rozchádza s intrigánkou Georginou a z Graciely sa po autonehode stane vdova. Dúfa, že sa k nej Adrián vráti. Ten však nechce opustiť Auroru. Graciela, ktorej závislosť na liekoch je už neúnosná, nakoniec zomiera Adriánovi v náručí.

José Armando odchádza na haciendu Casa Grande, kde má nehodu, pri ktorej na čas oslepne. Pred svadobným obradom s Álvarom sa Esmeralda dozvie o nehode José Armanda a ponáhľa sa za ním. Uvedomí si, že lásku k José Armandovi nemôže stále zapierať a že sa nemôže za Álvara vydať len z vďačnosti, čoho si je aj on vedomý. Esmeralda teda opustí Álvara Lazcana, ktorý krátko na to odchádza do Európy. Keď sa José Armandovi vráti zrak, nič už nebráni láske medzi ním a Esmeraldou, a tak sa koná veľkolepá svadba.

 Obsadenie 
+Herec / HerečkaPostava Slovenské znenieLeticia CalderónEsmeralda PeñarrealováDaniela KuffelováFernando ColungaJosé Armando PeñarrealPavel VišňovskýLaura ZapataFátima Linares vda. de PeñarrealMarta SládečkováNora SalinasGraciela Peñarreal vda. de ValverdeSilvia PetöováAlejandro Ruiz MárquezAdrián LuceroDušan SzabóEnrique LizaldeRodolfo PeñarrealMatej LandlRaquel MorellBlanca Velasco de PeñarrealTatiana RadevaAlberto OrtizJosé Rodolfo PeñarrealAna Patricia RojoGeorgina Pérez MontalvováSoňa NorisováSalvador PinedaDr. Lucio MalaverDušan JamrichIgnacio López TarsoMelesio Vladimír ČernýJuan Pablo GamboaDr. Álvaro LazcanoJán TrégerGustavo RojoDr. Bernardo Pérez MontalvoFrantišek KovárIvan Vojtek st.Raquel OlmedoDominga OrtizováZuzana KronerováRosita PelayoHilda OrtegováHelena GeregováIrán Eorysestra PiedadViera StrniskováNatasha DupeyrónEsmeralda (dieťa)Noé MurayamaFermínEduard BindasElsa CárdenasHortensia LazcanováSzidi TobiasMonika RadványiováRaúl Padilla "Choforo"TrolebúsVladimír BartoňDina de MarcoCrisantaEva KrížikováRaquel PankowskyJuanaLucia VráblicováElsa NavarreteAurora Michaela ČobejováEsther RinaldiFlor de la Caridad "Florecita" LucerováSilvia ŠuvadováJuan Carlos Serrán / Rafael AmadorDionisio LuceroIvan LacaMaría Luisa AlcaláSocorroIveta KožkováRafael del VillarSebastián Robles-GilMarek Majeský Sergio JuradoJoaquín EstradaPeter SklárMiroslav TrnavskýGustavo AguilarAnuarGabriela AponteBenitaAlejandro ÁvilaDiseñadorEduardo CáceresFemioJosé Antonio CoroDíaz MirónMarek ŤapákMiroslav TrnavskýRoberto D'AmicoGustavo ValverdeJozef ŠvoňavskýGabriela del ValleZoilaHelena KrajčiováOdín DupeyrónGabinoPaola FloresTomasaDacia GonzálezRita ValverdeováElena PetrovickáIsadora GonzálezTaniaHelena KrajčiováZuzana FialováĽubica TrégerováJesús LaraTomásAlma Rosa López LotfeMaribelMelba LunaEpifaníaLorena Martínezsestra LucilaFabrizio MersiniLuisMaría MorenaDoris CamachováZuzana FialováJana KolesárováHelena KrajčiováĽubica TrégerováGenoveva MorenoZenaidaÚrsula MurayamaJacintaAndy TimkováJaime PugaLinoMichelle ViethJuilaCarlos RamírezDr. RamosJuan Ríos CantúClaudioJosé Luis RojasElenoMauricio RubiFacundoRoberto Ruyindián OfelioMiroslav TrnavskýDolores Salomón "Bodokito"TulaSoňa UlickáGabriela SalomónPetraCuco SánchezDon CucoAnton VaculíkPeter MarcinAlberto SantiniIgnasio "Nacho"Irma TorresAltagraciaSoňa UlickáMarco UrielEmiliano ValverdePavol TopoľskýHoracio VeraCiriacoDaniel SalazarmajordómNicky MondelliniDra. Rosario MuñozováZuzana FrenglováEnrique MarineJuanitoClaudio RojoDr. Valdivia

 Vysielanie na Slovensku 
 TV stanica  Dátum uvedenia  Dátum finále  Týždenný plán  Čas  TV Markíza  20. apríl 1999  2. november 1999  pondelokpiatok  17. hod.  12. máj 2003  24. november 2003  pondelokpiatok  08. hod.  JOJ Plus  15. február 2009   20. máj 2009  pondelokpiatok  17. hod.  3. december 2009  12. marec 2010  pondelokpiatok  15. hod.  5. júl 2011  11. október 2011  pondelokpiatok  06., 10. hod.  TV Doma  4. december 2017  22. marec 2018  pondelokpiatok  16. hod. 29. jún 2020  23. október 2020  pondelokštvrtok  23. hod. 2. február 2026máj 2026pondelokpiatok16. hod.

Referencie

 Externé odkazy 



Kategória:Mexické telenovely
Kategória:Telenovely z 1997
Kategória:Televízne seriály z roku 1997
Kategória:Telenovely Televisy